除咗alpha之外，仲有delta、theta、beta、同gamma呀噉。普遍嚟講，一個腦區嘅腦電波頻率愈高就表示個腦區嗰啲神經細胞愈係射訊號射得好密，愈係表示個腦區好忙噉做緊嘢，例如係一個正常嘅大人喺瞓覺瞓得最深嗰啲階段個腦會由比較低頻嘅delta波同theta波主導住，而喺醒住做緊認知作業嗰陣，個腦就好多時會出現好似gamma波呢啲高頻嘅腦電波。